ddrg/super_eurlex huggingface dataset:
(3)

WP.29 sa na svojom 150. zasadnutí v marci 2010 dohodlo, že zriadi neformálnu skupinu, ktorá by mala WP.29 pomáhať pri zvažovaní opatrení týkajúcich sa budúceho smerovania harmonizácie predpisov o vozidlách v rámci dohody. Toto budúce smerovanie by malo prispieť k zvýšeniu počtu krajín a organizácií regionálnej ekonomickej integrácie, ktoré sa zapájajú do činností svetového fóra, a takisto k zvýšeniu počtu zmluvných strán dohody prostredníctvom zlepšenia jej uplatňovania a spoľahlivosti, a malo by teda zaistiť, aby táto dohoda naďalej ostala kľúčovým medzinárodným rámcom pre harmonizáciu technických predpisov v automobilovom odvetví.
(87)

Scenáre okrem toho vychádzali z predpokladu, že spoločnosť FD bude môcť ušetriť náklady využívaním externých zamestnancov. Vo všetkých scenároch sa očakávalo, že po zohľadnení stimulov bude môcť letisko Dortmund zvýšiť poplatky za parkovanie o ďalších 10 % v dôsledku zvýšenia počtu cestujúcich. Podľa najlepšieho scenára by sa letisko stalo úplne ziskovým do roku 2015. Podľa najhoršieho scenára sa predpokladalo, že tieto zvýšené poplatky by bolo možné uplatniť len počas zostávajúceho obdobia, počas ktorého na letisku ostávala spoločnosť EasyJet. Nemecko poukázalo na to, že aj podľa najhoršieho scenára by spoločnosť FD so zavedením stimulov vykázala lepší výsledok ako bez ich zavedenia. Podľa Nemecka sa tiež očakávalo, že na letisko Dortmund nakoniec príde toľko leteckých dopravcov, že nárast počtu cestujúcich dokonca prevýši prognózy a očakávania. Nemecko uviedlo, že zavedením stimulov NERES by sa dosiahlo zvýšenie ziskovosti letiska vďaka nárastu počtu cestujúcich a vyššej miere využívania. Nemecko predložilo podrobné informácie o všetkých scenároch. Bez zavedenia stimulov by letisko Dortmund podľa najlepšieho scenára využívalo 60 % svojej kapacity, čo predstavuje 1,7 milióna cestujúcich. V najhoršom scenári by využívalo 44 % svojej kapacity. Aj pri najlepšom scenári by spoločnosť FD naďalej vykazovala prevádzkové straty a v nadchádzajúcich rokoch by nebolo možné očakávať návratnosť. Podľa najhoršieho scenára by sa prevádzkové straty najskôr zvýšili a potom by sa približne v roku 2014 mierne znížili, ale stále by boli výrazne vyššie ako v roku 2003.
7.

Držitelia preukazu, ktorí získali oprávnenie skupiny BE do 19. januára 2013, môžu viesť vozidlá, pri ktorých maximálna prípustná hmotnosť prívesu presahuje 3,5 t (kód 79.06). Toto právo trvá až do skončenia platnosti vodičského preukazu. Pri vydaní nového vodičského preukazu po odobratí oprávnenia sa držiteľ oprávňuje iba na vedenie vozidiel skupiny BE podľa smernice 2006/126/ES. Obnovenie alebo vydanie vodičského preukazu v iných prípadoch ako po odobratí oprávnenia nemá vplyv na predošlé práva.
(2)

Článkom 46 smernice 2013/34/EÚ sa podniky pôsobiace v ťažobnom priemysle, ako aj podniky pôsobiace v oblasti klčovania pralesov oslobodzujú od vypracúvania a uverejňovania správy o platbách vládam v súlade s požiadavkami kapitoly 10 smernice 2013/34/EÚ do tej miery, že podniky uvedené platby zverejňujú na základe zákonnej povinnosti vyplývajúcej z rovnocenných požiadaviek tretej krajiny na vykazovanie. Takáto právna povinnosť môže fakticky významne vplývať na materskú spoločnosť pre povinnosti dcérskych spoločností. V takom prípade by podniky mali svoje správy o platbách, ktoré podliehajú právnym požiadavkám na vykazovanie v určitých tretích krajinách, predkladať v súlade s požiadavkami na vykazovanie týchto tretích krajín, ktoré sa považujú za rovnocenné. V prípade všetkých ostatných platieb by tieto podniky mali podávali správy podľa príslušných požiadaviek, ktoré sú stanovené v právnych predpisoch Únie. Dotknuté podniky by mali naďalej plniť povinnosť zverejňovať uvedenú správu v súlade s právnymi predpismi jednotlivých členských štátov v súlade s kapitolou 2 smernice Európskeho parlamentu a Rady 2009/101/ES (3), a to vrátane lehôt stanovených členskými štátmi na zverejňovanie dokumentov.
(3)

Platnosť Medzinárodnej dohody o olivovom oleji a stolových olivách z roku 2005 (1), ktorá uplynula 31. decembra 2014, bola predĺžená do 31. decembra 2015 a podľa jej článku 47 ods. 3 zostane v platnosti, kým nenadobudne platnosť dohoda, za predpokladu, že trvanie takéhoto predĺženia nepresiahne dvanásť mesiacov. Dohoda je otvorená na podpis v sídle Organizácie Spojených národov v New Yorku do 31. decembra 2016 vrátane.
(2)

Podľa článku IX ods. 3 Dohody o založení WTO Spojené štáty americké predložili žiadosť o výnimku zo svojich povinností vyplývajúcich z článku I ods. 1 a článku XIII ods. 1 a 2 Všeobecnej dohody o clách a obchode 1994 v rozsahu potrebnom na to, aby Spojené štáty mohli poskytovať preferenčné zaobchádzanie oprávneným výrobkom s pôvodom v Nepále dovezeným na colné územie Spojených štátov, a to na obdobie do 31. decembra 2025.
(6)

S cieľom stanoviť jednotné technické ustanovenia týkajúce sa postupu merania pri dvoj- alebo trojkolesových motorových vozidlách so zreteľom na určité druhy emisií a so zreteľom na palubnú diagnostiku by sa mali prijať dva nové globálne technické predpisy OSN.
(251)

Komisia požiadala trikrát o akýkoľvek predchádzajúci dokument preukazujúci existenciu prípravných prác pred rozhodnutím FSIH (25). Belgicko odpovedalo, že od roku 2003, keď holding FSIH vstúpil do kapitálu Duferco US, traja členovia správnej rady zastupujúci FSIH pôsobili v správnej rade spoločností Duferco US a Farrell a boli zapojení do riadenia týchto spoločností. Akcionári Duferco US si vymenili mnohé správy (26). Belgicko tak doručilo dva príklady správ z augusta 2004 a marca 2005. Tieto správy sú niekoľkostranovými zápisnicami z dvoch návštev, ktoré vykonali zástupcovia FSIH v spoločnosti Farrell. Komisia si myslí, že tieto správy nijako neumožňujú hodnotiť účasť holdingu FSIH v spoločnosti Duferco US. Belgicko si myslí, že títo odborníci na oceliarstvo boli sami schopní zhodnotiť situáciu spoločnosti (27). Komisia však poznamenáva, že Belgicko nepredložilo žiadne poznámky, korešpondenciu alebo iné dokumenty obsahujúce výmenu informácií, ktorú mohli mať títo odborníci na oceliarstvo so skupinou Duferco, aby sa určila cena podielu FSIH v spoločnosti Duferco US.
(35)

Spoločnosť X kritizuje nízku výšku pomoci na distribúciu poskytovanej na jeden film, ako aj celkovo nízky podiel distribúcie prostredníctvom videa na požiadanie pri tomto druhu pomoci v porovnaní s predajom videí na nosičoch DVD alebo Blu-Ray. Ďalej sa kritizuje to, že daň sa vyberá z obratu dosiahnutého všetkými filmami bez ohľadu na to, či by ako nemecké alebo európske filmy prichádzali do úvahy pre pomoc na distribúciu alebo nie. Okrem toho sú domáci poskytovatelia videa na požiadanie menej dotknutí daňou, pretože v prípade niektorých z nich ide o vertikálne integrovaných poskytovateľov služieb videa na požiadanie a prevádzkovateľov televíznych a káblových sietí, ktorí môžu využívať aj pomoc na výrobu z Nemeckého fondu na podporu filmov financovaného z príspevkov poskytovateľov služieb videa na požiadanie.
(23)

Článkom 19 ods. 2 nariadenia (ES) č. 1008/2008 sa stanovuje, že členský štát môže regulovať rozloženie leteckej prevádzky medzi jednotlivými letiskami po porade so zainteresovanými stranami bez diskriminácie medzi destináciami vnútri Spoločenstva alebo na základe štátnej príslušnosti alebo totožnosti leteckých dopravcov pri splnení týchto podmienok: a) letiská obsluhujú to isté mesto alebo mestskú aglomeráciu; b) letiská disponujú optimálnou dopravnou infraštruktúrou, ktorá v rámci možnosti poskytuje priame spojenie, ktoré umožňuje príchod na letisko do 90 minút, a to aj v prípade prekročenia hraníc, ak je to potrebné; c) letiská sú prepojené navzájom a s mestami alebo mestskými aglomeráciami, ktoré obsluhujú, častými, spoľahlivými a efektívnymi službami verejnej dopravy a d) letiská poskytujú leteckým dopravcom potrebné služby a neprimerane neobmedzujú ich obchodné príležitosti.
(9)

V odseku 15 dokumentu GOV/2010/67 s názvom „Zabezpečenie dodávok: Vytvorenie banky MAAE pre nízkoobohatený urán na účely dodávky nízko obohateného uránu do členských štátov“ sa ustanovuje, že „vlastníkom nízko obohateného uránu, ktorý sa nachádza v banke MAAE pre nízkoobohatený urán, je agentúra, pričom tento nízkoobohatený urán je pod jej kontrolou a v jej formálnom právnom vlastníctve. Agentúra zodpovedá za uchovávanie a ochranu materiálov, ktoré má vo vlastníctve, tak, že prostredníctvom dohody s hostiteľským štátom zabezpečí, aby sa nízkoobohatený urán chránil pred prírodnými a inými nebezpečenstvami, neoprávneným premiestnením alebo zneužitím, poškodením alebo zničením vrátane sabotáže a pred núteným zhabaním. Agentúra okrem toho prostredníctvom dohody s hostiteľským štátom zabezpečí, aby sa na nízkoobohatený urán v banke MAAE pre nízkoobohatený urán uplatňovali záruky MAAE, ako aj to, aby naň hostiteľský štát alebo štáty uplatňovali bezpečnostné normy a opatrenia a opatrenia fyzickej ochrany“. V odseku 16 dokumentu GOV/2010/67 sa ďalej ustanovuje, že „agentúra so súhlasom Rady guvernérov uzavrie s hostiteľským štátom dohodu, ktorá je podobná súčasnej dohode o sídle MAAE, ktorou sa zaistí bezpečnosť, ochrana a primeraná zodpovednosť skladovacieho zariadenia a ktorou sa agentúre udelia výsady a imunity potrebné na nezávislé prevádzkovanie banky MAAE pre nízkoobohatený urán vrátane práva na prepravu nízko obohateného uránu do banky MAAE pre nízkoobohatený urán a z nej, ako určí agentúra v súlade so stanovami a dohodou s hostiteľským štátom alebo štátmi. Okrem toho sa v prípade potreby uzavrú so štátmi, ktoré susedia s hostiteľským štátom, dohody o garantovanej preprave“.
(2)

Príslušné orgány členských štátov by mali používať tento softvér pri poskytovaní informácií Európskej komisii týkajúcich sa incidentov a nehôd súvisiacich so zariadeniami na prieskum ložísk a ťažbu ropy a zemného plynu na mori, ktoré majú význam z hľadiska zdravia, bezpečnosti alebo ochrany životného prostredia. Na tento účel, ako aj na pomoc so získavaním a analýzou týchto informácií by príslušné orgány mali sprístupniť tento softvér subjektom, ktoré sa zúčastňujú na činnostiach prieskumu ložísk a ťažby ropy a zemného plynu v ich jurisdikcii, a to prostredníctvom internetovej nahlasovacej platformy.
(22)

KNVB uviedla, že ak by bol vlastný kapitál záporný aj 30. júna 2011, klub by stratil licenciu na hranie profesionálneho futbalu. Znamenalo by to, že klub by bol degradovaný na úroveň amatérskeho klubu.
2.

Pred predĺžením takejto kontroly by príslušné členské štáty mali uskutočniť výmenu názorov s príslušným členským štátom či štátmi s cieľom zabezpečiť, aby sa kontrola na vnútorných hraniciach vykonávala len vtedy, ak sa to považuje za nevyhnutné a primerané. Okrem toho by mali príslušné členské štáty zabezpečiť, aby sa kontrola na vnútorných hraniciach vykonávala len ako krajné opatrenie v prípade, keď nie je možné dosiahnuť ten istý účinok alternatívnymi opatreniami, a len na tých úsekoch vnútorných hraníc, kde sa to považuje za potrebné a primerané v súlade s Kódexom schengenských hraníc. Príslušné členské štáty by to mali zodpovedajúcim spôsobom oznámiť ostatným členským štátom, Európskemu parlamentu a Komisii.
(4)

Dohoda by sa mala podpísať v mene Únie. Dohoda by sa mala čiastočne predbežne vykonávať v súlade s jej článkom 30 až do ukončenia postupov potrebných na jej uzavretie.
(2)

V súlade s článkom 37 ods. 1 nariadenia (EÚ) č. 1306/2013 a článkom 41 ods. 4 písm. c) delegovaného nariadenia Komisie (EÚ) č. 907/2014 (2) by sa Komisii mali predložiť ročné účtovné závierky za posledný rok čerpania z fondu najneskôr šesť mesiacov po konečnom termíne oprávnenosti, ktoré by mali zahŕňať výdavky, ktoré platobná agentúra vynaložila až do posledného termínu oprávnenosti výdavkov, ktorým bol 31. december 2015.
(6)

Dovoz čerstvých banánov z Peru predstavoval 4,3 % celkového dovozu čerstvých banánov do Európskej únie v rámci stabilizačného mechanizmu v súvislosti s banánmi, keď prekročil stanovenú hraničnú hodnotu na rok 2016. Na základe obdobia od januára do augusta 2016 predstavoval dovoz z Peru len asi 2 % celkového dovozu čerstvých banánov do Európskej únie. Na základe prognózy dovozu do konca roku 2016 a berúc do úvahy vývoj doterajšieho mesačného dovozu v roku 2016 dovoz banánov z Peru pravdepodobne neprekročí úroveň 2 % celkového dovozu za celý rok 2016, t. j. ročná úroveň dovozu z Peru by zodpovedala úrovni z roku 2015.
Pokiaľ ide o finančný vplyv projektu 50CO2Cars, francúzske orgány predložili obchodný plán vychádzajúci z hypotéz, ktoré vo veľkej miere potvrdzujú aj rôzne články v tlači. Tieto hypotézy zahŕňajú prognózy tokov až do roku 2026 (čo je odôvodnené v súvislosti s budúcimi aktualizáciami, potom nahradením noriem EURO VI, ku ktorému má dôjsť v tomto časovom horizonte). Práce v oblasti výskumu a vývoja projektu 50CO2Cars majú prebiehať od roku 2013 do roku 2017 tak, aby sa od polovice roka 2016 do začiatku roka 2017 mohli uviesť na trh prvé motory a krátko po nich aj systém úspornej hybridizácie. Na výpočet návratnosti sa použili dve diskontné sadzby (konkrétne [10 – 13]* % a [13 – 15]* %), pričom druhá lepšie zohľadňuje nedávno zistené zvýšenie nákladov na financovanie. Za patentovanie výsledkov niektorých výsledkov projektu 50CO2Cars sa nepožaduje žiada odmena. A napokon, vykonal sa odhad objemu predaja a predajných cien nových naftových motorov a hybridných súprav pre rozličné scenáre: scenár „A“ predstavuje realizáciu projektu 50CO2Cars s poskytnutím štátnej pomoci, podľa ktorého by predaj jedného hybridného vozidla vytvoril dodatočnú maržu odhadovanú na [200 – 300]* EUR do [300 – 400]* EUR podľa technologického riešenia (okrem marže [2 000 – 3 000]* EUR, ktorú získa výrobca z predaja jedného vozidla segmentu B); scenár „B“ predstavuje realizáciu projektu 50CO2Cars bez štátnej pomoci, podľa ktorého by boli marže rovnaké ako pri scenári A. Orgány však spresňujú, že ide o fiktívny scenár, ktorý by skupina PSA nebola schopná zrealizovať (uvádza sa len v súvislosti s teoretickým porovnaním); alternatívny scenár „C“, kedy nedôjde k realizácii projektu 50CO2Cars, a namiesto neho sa bude realizovať alternatívny projekt, v prípade ktorého by dodatočné marže boli ešte nižšie (od [100 – 200]* EUR do [200 – 300]* EUR). Na základe týchto hypotéz boli vypočítané diferencované čisté aktuálne hodnoty (tzv. ČAH) (43) výrobkov „eDCT“ a „doplnková predná časť“ s takýmito výsledkami:

Tabuľka 15

Finančné ukazovatele projektu 50CO2Cars

Skupina PSA (porovnanie s „alternatívnym“ scenárom C) Scenár A* (50CO2Cars s pomocou) Scenár B* (50CO2Cars bez pomoci) eDCT ČAH [10 – 13]* % [0 – 10] mil. EUR – [60 – 70] mil. EUR ČAH [13 – 15]* % – [50 – 60] mil. EUR – [90 – 100] mil. EUR Doplnková predná časť ČAH [10 – 13]* % + [30 – 40] mil. EUR – [20 – 30] mil. EUR ČAH [13 – 15]* % – [20 – 30] mil. EUR – [60 – 70] mil. EUR

Z uvedených skutočností francúzske orgány vyvodzujú záver, že bez ohľadu na zvolené technologické riešenie bude návratnosť scenára B v porovnaní so scenárom C vždy negatívna, keďže v prípade nedostatočnej verejnej podpory by bol projekt 50CO2Cars „jednoducho nerealizovateľný“. Veľmi nízka hodnota, ktorú dosahuje ČAH v scenári A (slabo kladná hodnota v porovnaní so scenárom C s diskontnou sadzbou [10 – 13]* %, záporná s diskontnou sadzbou [13 – 15]* %) svedčí o tom, že takéto úrovne relatívnej návratnosti by boli primerané cieľu rozvoja prvej generácie inovácií.
Na to, aby náhrada škôd mohla patriť mimo rozsahu pôsobnosti pravidiel štátnej pomoci, však musí byť založená na všeobecnom pravidle náhrady (22). Súdny dvor Európskej únie okrem toho v rozsudku vo veci Lucchini konštatoval, že vnútroštátny súd nemohol uplatniť vnútroštátne právo, ak by uplatnenie tohto práva malo účinok, že by „zabránilo uplatneniu práva Spoločenstva, čo by znemožnilo vrátenie štátnej pomoci, ktorá bola poskytnutá v rozpore s právom Spoločenstva“ (23). Zásada, na ktorej je založené toto vyhlásenie, spočíva v tom, že pravidlo vnútroštátneho práva sa nemôže uplatniť, ak by jeho uplatnenie narušilo riadne uplatňovanie práva Únie (24). Všeobecný súd vo svojom rozsudku z 3. marca 2016 vo veci Simet (T-15/14) v tejto súvislosti konštatoval, že priznanie náhrady škôd, ktoré by spočívalo v náhrade škody spôsobenej uložením záväzkov vyplývajúcich zo služieb vo verejnom záujme, nemôže uniknúť označeniu za štátnu pomoc len preto, že spočíva v priznaní náhrady škôd, keďže to by umožnilo obídenie článkov 107 a 108 ZFEÚ (25).
(33)

Nezávislé hodnotenia ukazujú, že obec mohla predať komplex De Eendracht tretej strane v prenajatom stave za cenu maximálne […] EUR. Podľa Holandska sa to rovná maximálnej cene, ktorú by bolo možné od klubu NEC vypýtať za komplex. Akonáhle klub NEC získa vlastnícke právo vo vzťahu ku komplexu De Eendracht, môže toto právo predať za cenu maximálne […] EUR. Podľa Holandska to znamená, že klub NEC sa vzdáva potenciálnej výhody sumy max […] 2 064 000 EUR. V priebehu rokovaní s klubom NEC sa finálna hodnota predkupného práva stanovila na […] 2 223 000 EUR. […]. Komisia pripomína, že ohodnotenie explicitne neberie do úvahy konkrétnu situáciu, t. j. ak by komplex získal klub NEC.
(4)

Zmenami v kapitole 4 prílohy VI k dohovoru MARPOL sa zavádza povinný globálny systém zberu údajov, do ktorého budú určité lode každoročne nahlasovať a ukladať údaje, ako aj postupy overovania nahlásených údajov, vyhlásenia o zhode, postupy v prípade prevodu vlastníckych práv, zasielanie údajov IMO, anonymizácia údajov a prístup k nim a takisto postupy potvrdzovania zhody pri lodiach plaviacich sa pod vlajkami nezmluvných strán prílohy VI k dohovoru MARPOL. Nariadením Európskeho parlamentu a Rady (EÚ) 2015/757 (1) sa stanovuje systém EÚ na monitorovanie, nahlasovanie a overovanie emisií CO2 a energetickej efektívnosti lodnej dopravy. Od 1. januára 2018 sa uplatňuje na všetky lode s hrubou priestornosťou nad 5 000 ton prichádzajúce do prístavov, nachádzajúce sa v prístavoch alebo odchádzajúce z prístavov, ktoré podliehajú právomoci členského štátu, a to bez ohľadu na to, kde sú registrované.
(6)

Okrem toho v novembri 2014 vydali METI a MAFF Základné usmernenia o dohľade nad organizáciami zúčtovávajúcimi komodity (Basic Guidelines on Supervision of Commodity Clearing Organisations) (ďalej len „usmernenia“), v ktorých sa uvádzajú podrobnosti o dozornom rámci so zreteľom na CTCO pri zohľadňovaní zásad pre infraštruktúry finančných trhov (ďalej len „PFMI“), ktoré v apríli 2012 vydal Výbor pre platobné a zúčtovacie systémy (2) (Committee on Payment and Settlement Systems, CPSS) a Medzinárodná organizácia komisií pre cenné papiere (International Organization of Securities Commissions, IOSCO). Uvedené usmernenia sa vykonávajú v rámci vnútorných pravidiel a postupov CTCO.
(2)

Na to, aby sa právny režim tretej krajiny považoval za rovnocenný s právnym režimom Únie vo vzťahu k centrálnym protistranám, by vecný výsledok príslušného právneho rámca a rámca dohľadu mal byť rovnocenný s požiadavkami Únie s ohľadom na regulačné ciele, ktoré sledujú. Účelom tohto posúdenia rovnocennosti je preto overiť, či právny rámec a rámec dohľadu Brazílie zabezpečujú, že centrálne protistrany tam usadené, ktorým bolo udelené povolenie, nevystavujú zúčtovacích členov a miesta obchodovania usadené v Únii vyššiemu riziku, než by tomu mohlo byť zo strany centrálnych protistrán, ktorým bolo udelené povolenie v Únii, a že preto nepredstavujú neprijateľné úrovne systémového rizika v Únii. Malo by sa pri tom zohľadniť najmä to, že zúčtovacie činnosti vykonávané na finančných trhoch, ktoré sú menšie než finančný trh Únie, sú spojené s podstatne nižšími rizikami.
(2)

Na to, aby sa právny režim tretej krajiny považoval za rovnocenný s právnym režimom Únie vo vzťahu k centrálnym protistranám, by vecný výsledok príslušného právneho rámca a rámca dohľadu mal byť rovnocenný s požiadavkami Únie s ohľadom na regulačné ciele, ktoré sledujú. Účelom tohto posúdenia rovnocennosti je preto overiť, či právny rámec a rámec dohľadu Indie zabezpečujú, že centrálne protistrany tam usadené, ktorým bolo udelené povolenie, nevystavujú zúčtovacích členov a miesta obchodovania usadené v Únii vyššiemu riziku, než by tomu mohlo byť zo strany centrálnych protistrán, ktorým bolo udelené povolenie v Únii, a že preto nepredstavujú neprijateľné úrovne systémového rizika v Únii. Malo by sa pri tom zohľadniť najmä to, že zúčtovacie činnosti vykonávané na finančných trhoch, ktoré sú menšie než finančný trh Únie, sú spojené s podstatne nižšími rizikami.
(3)

Na to, aby sa trh tretej krajiny považoval za rovnocenný s regulovaným trhom v zmysle smernice 2004/39/ES, by vecný výsledok uplatňovaných právne záväzných požiadaviek a rámcov dohľadu a presadzovania mal byť rovnocenný s požiadavkami Únie, pokiaľ ide o regulačné ciele, ktoré sledujú. Účelom tohto posúdenia rovnocennosti je preto overiť, či právne záväzné požiadavky, ktoré sa uplatňujú na finančné trhy v Austrálii, sú rovnocenné s požiadavkami stanovenými v hlave III smernice 2004/39/ES a či tieto trhy podliehajú účinnému priebežnému dohľadu a presadzovaniu. Trhy, ktoré sú v Austrálii povolené ako finančné trhy v deň prijatia tohto rozhodnutia, by preto mali byť označené za trhy považované za rovnocenné s regulovaným trhom v zmysle smernice 2004/39/ES.
(3)

Na to, aby sa trh tretej krajiny považoval za rovnocenný s regulovaným trhom v zmysle smernice 2004/39/ES, by vecný výsledok uplatňovaných právne záväzných požiadaviek a rámcov dohľadu a presadzovania mal byť rovnocenný s požiadavkami Únie, pokiaľ ide o regulačné ciele, ktoré sledujú. Účelom tohto posúdenia rovnocennosti je preto overiť, či právne záväzné požiadavky, ktoré sa uplatňujú na uznané burzy v Kanade, sú rovnocenné s požiadavkami stanovenými v hlave III smernice 2004/39/ES a či tieto trhy podliehajú účinnému priebežnému dohľadu a presadzovaniu. Trhy, ktoré sú povolené ako uznané burzy v deň prijatia tohto rozhodnutia, by preto mali byť označené za trhy považované za rovnocenné s regulovaným trhom v zmysle smernice 2004/39/ES.
(6)

Keďže sa stanovuje výnimka z noriem stanovených v predpisoch Únie, obchodovanie s osivom, ktoré spĺňa menej prísne požiadavky, by malo byť dočasné, a to do 31. decembra 2017, pretože to je čas potrebný na to, aby sa umožnila produkcia uvedeného osiva a preskúmanie situácie v súvislosti s dotknutými odrodami.